אן דג'ן-אסמט

אן דג'ן-אסמט (בצרפתית: Anne Dejean-Assémat; נולדה ב-6 בינואר 1957) היא ביולוגית מולקולרית צרפתית, העובדת על המנגנונים המובילים להתפתחות סרטנים בגוף האדם. בתור מנהלת המחקר במכון הלאומי לבריאות ומחקר רפואי (INSERM) וכפרופסורית במכון פסטר<ref></ref>, היא עומדת בראש המעבדה לארגון גרעיני ואונקוגנזה<ref></ref> במכון פסטר וביחידת INSERM 993 – "ביולוגיה מולקולרית ותאית של גידולים סרטניים".

== קורות חיים ==
אן דג'ן-אסמט חונכה באוניברסיטת פייר ומארי קירי שבפריז, וסיימה תואר שני במדעים בגנטיקה בשנת 1981. לאחר מכן, היא סיימה את לימודיה לתואר שלישי בווירולוגיה במכון פסטר בשנת 1988. נושא עבודת הגמר שלה היה תפקידם של רצפי נגיף הפטיטיס B משולבים בהתפתחות קרצינומה הפטוצלולרית<ref></ref>.

מאז 2003, היא מובילה את יחידת הארגון הגרעיני ואונקוגנזה במכון פסטר.

אסמט מילאה מספר תפקידי ממשל מדעי במועצה המדעית, ותפקדה כנשיאת הוועדה לגנטיקה, פיתוח וסרטן ב-(INSERM (2012-2008. בנוסף, היא החזיקה במספר תפקידים במדור המחקר במשרד המחקר והטכנולוגיה הצרפתי. בשנת 2004 הפכה ד"ר דג'ן-אסמט לחברה באקדמיה הצרפתית למדעים.

היא זכתה בפרס לוריאל-אונסק"ו לנשים במדע<ref name=":0"></ref> בשנת 2010, בפרס הגרנד פרי (2014) של המכון הלאומי לבריאות ומחקר רפואי (INSERM) ובפרס ח'וברי ב-2018<ref name="kva.se"></ref>.

== פעילות מחקרית ==
בתור ביולוגית מולקולרית, ד"ר דג'ן-אסמט חוקרת את המנגנונים – ברמה הגנטית, האפיגנטית והתאית – האחראיים להתפתחות הסרטן באדם. אן דג'ן-אסמט ומשתפי פעולתה הובילו להתקדמויות חשובות בהבנת מקורם של סוגי סרטן מסוימים, יצרו נקודות מבט ייחודיות להבחנה ולסיווגים חדשים, וכיוונים לטיפול ממוקד בהם:

ד"ר דג'ן-אסמט גילתה מוטציות בגנים המקודדים את הקולטנים לחומצה רטינואית – הנגזרת הפעילה של ויטמין A – בסרטן הכבד ובסוגים מסוימים של לוקמיה, וניתחה את המנגנונים המולקולריים העומדים בבסיס תפקידם באונקוגנזה וברגישות לטיפול.

תרומותיה העיקריות הן ההדגמה הראשונה של תפקידו הישיר של נגיף הפטיטיס B בסרטן הכבד האנושי כמוטגן הכניסה<ref></ref>, גילוי גן אשר מקודד קולטן חומצה רטינואית באתר אינטגרציה של נגיף הפטיטיס B<ref></ref> ושיבוט מולקולרי של אונקופרוטאין PML-RAR האחראי על לוקמיה פרומיאלוציטית חריפה<ref></ref>.

כשהתמקדה במומים התאיים המאפיינים סוג זה של לוקמיה, גילתה ד"ר דג'ן-אסמט את מעורבותו של אברון תא לא מוכר – הגוף הגרעיני PML – בלוקמיה פרומיאלוציטית חריפה. בנוסף, היא הבהירה את המנגנונים אשר עומדים בבסיס היעילות הגבוהה של הטיפול בלוקמיה פרומילוציטית חריפה על ידי חומצה רטינואית<ref></ref> וארסן<ref></ref>, אשר מוביל להחלמה ביותר מ־95% מהחולים.

יחד, מחקריה הובילו לזיהוי המנגנונים הגנטיים והתאיים האחראים על לוקמיה אנושית, ולהבנת היעילות הייחודית של טיפול אנטי-גידולי זה, הממוקד במום הגנטי. עבודתה שואפת להבהיר את תפקיד השינוי שלאחר התרגום על ידי חלבון SUMO בשליטה האפיגנטית<ref></ref> בביטוי גנים.

מניפולציה של נתונים<ref></ref> ניסיוניים התומכים במאמרי מחקר<ref></ref> אשר פורסמו על ידי צוותה של ד"ר דג'ן-אסמט<ref></ref> דווחה במספר מקרים.

== אקדמיות ואגודות בהן היא חברה ==
* הארגון האירופי לביולוגיה מולקולרית (EMBO), 1995
* האקדמיה הצרפתית למדעים<ref></ref>, 2004
* האקדמיה אירופה, 2005
* האקדמיה האירופאית למדעי הסרטן<ref></ref>, 2011
* האקדמיה האמריקאית לאמנויות ולמדעים, 2020

== פרסים והוקרה ==
* פרס ז'אן לובארסה, מכון קירי<ref></ref>, 1996
* פרס חמדם למצוינות במחקר רפואי<ref></ref>, 2000
* פרס לאופולד גריפואל<ref></ref>, (ARC), 2010
* פרס לוריאל-אונסק"ו לנשים במדע<ref name=":0" />, 2010
* פרס דוקסן, הליגה הלאומית נגד סרטן<ref></ref>, 2014
* פרס הגרנד פרי, המכון הלאומי לבריאות ומחקר רפואי<ref></ref>, (INSERM), 2014
* דרגת קצינה במסדר לגיון הכבוד<ref></ref>,2016
* פרס ח'וברי, האקדמיה המלכותית השוודית למדעים<ref name="kva.se"/>, 2018

== קישורים חיצוניים ==

== הערות שוליים ==

קטגוריה:ביולוגיות צרפתיות
קטגוריה:ביולוגיות מולקולריות
קטגוריה:ביולוגים מולקולרים צרפתים
קטגוריה:נשים זוכות פרסים: מדע וטכנולוגיה
קטגוריה:זוכות פרס לוריאל-אונסק"ו לנשים במדע
קטגוריה:זוכי פרס גריפואל
קטגוריה:צרפתיות שנולדו ב-1957